Medaljen for norske finlandsfrivillige 1940

Medaljen for norske finlandsfrivillige 1940 er en medalje utdelt av Den norske Finlandskomitéen til nordmenn, som meldte seg som frivillige til tjeneste på finsk side i vinterkrigen. Medaljen omtales også som deltagermedaljen for de norske frivillige i Finland under vinterkrigen, men må ikke forveksles med den offisielle, finske Vinterkrigens minnemedalje, som også ble tildelt utenlandsfrivillige.

Bakgrunn
Den norske Finlandskomitéen ble etablert i desember 1939.Felleskatalogen for Arkivverket, Arkivverket. Året etter fikk den produsert en medalje som belønning til dem som hadde meldt seg til tjeneste, med den intensjon at alle frivillige som tjenestegjorde i Finland skulle få medaljen.«Minnemedalje for Finlandsfrivillige», Aftenposten (aften), 16. desember 1940, s. 2. På grunn av at Norge var kommet med i andre verdenskrig lot ikke utdelingen seg gjennomføre som planlagt.Carsten Svarstad: «Nye norske gullsmedmedaljer», Gullsmedkunst, årg. 38, 1948, s. 21.

Utforming
mini|Båndstripe for medaljen
Medaljen er i bronse og har en diameter på 29 mm.Tore Z. Trosdahl: Norges medaljer 1920–1995, Oslo: Tosses forlag, 2001, s. 46. Den har som motiv på avers Finlands løve omgitt av omskriften «FOR : NORGE : MED : FINLAND : 1940 :». Reversen har en valknute, kalt «Olavsknute», med heraldiske roser i løkkene, og med omskriften «NORSKE : FRIVILLIGE : 1940 :». Medaljen ble laget av gullsmedfirmaet J. Tostrup i Oslo.

Medaljen er opphengt i et sløyfeformet bånd der båndet er norske og finske flaggfarger slik at den horisontale delen av sløyfen er rød-hvit-mørk blå-hvit-rød og den midtre vertikale delen hvit-lys blå-hvit.

Mottakere
Blant kjente mottakere av medaljen er Max Manus og Leif Larsen, kjent som «Shetlands-Larsen».

Referanser

Eksterne lenker
 Norjalaisten vapaaehtoisten muistomitali (Talvisota), nettside med bilde av medaljen.

Kategori:Vinterkrigen
Kategori:Norske utmerkelser
Kategori:Utmerkelser etablert i 1940